Document ID: 32006D0479

KOMISJONI OTSUS,
10. juuli 2006,
millega muudetakse 2003. aasta ühinemisakti VIII lisa A liidet seoses teatavate Läti lihasektori ettevõtetega
(teatavaks tehtud numbri K(2006) 3084 all)
(EMPs kohaldatav tekst)
(2006/479/EÜ)
EUROOPA ÜHENDUSTE KOMISJON,
võttes arvesse Euroopa Ühinemisakti asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Sloveenia ja Slovakkia ühinemisakti, eriti selle VII lisa 4. peatüki B jao I alajao punkti 1 alapunkti d,
ning arvestades järgmist:
(1)
Teatavate 2003. aasta ühinemisakti VIII lisa (1) A liites loetletud Läti ettevõtete suhtes kohaldatakse üleminekuperioodi. Nimetatud liidet on muudetud komisjoni otsustega 2004/460/EÜ, (2) 2004/472/EÜ (3) ja 2005/420/EÜ. (4)
(2)
Läti on esitanud deklaratsiooni teatega, et kõik lihasektoris üleminekujärgus olevate ettevõtete nimekirjas olevad ettevõtted on kas ajakohastamisprotsessi lõpetanud ja on nüüd ühenduse õigusaktidega täielikus vastavuses või on lõpetanud oma tegevuse. Seepärast tuleks need ettevõtted üleminekujärgus olevate ettevõtete nimekirjast kustutada.
(3)
Seepärast on asjakohane 2003. aasta ühinemisakti VIII lisa A liidet vastavalt muuta.
(4)
Toiduahela ja loomatervishoiu alalist komiteed on teavitatud käesolevas otsuses sätestatud meetmetest,
ON VASTU VÕTNUD KÄESOLEVA OTSUSE:
Artikkel 1
Käesoleva otsuse lisas loetletud ettevõtted kustutatakse 2003. aasta ühinemisakti VIII lisa A liitest.
Artikkel 2
Käesolev otsus on adresseeritud liikmesriikidele.
Brüssel, 10. juuli 2006

Labels: 17
7
0
18
15